Capucho edusti ammattilaisuransa aikana Gil Vicenteä (1990–1992), Sportingia (1992–1995), Vitóriaa (1995–1997), Portoa (1997–2003), skotlantilaista Rangersia (2003–2004) ja espanjalaista Celta Vigoa (2004–2005). Portugalin A-maajoukkueessa hän pelasi vuosina 1996–2002 34 ottelua ja teki niissä kaksi maalia. Capucho oli mukana maajoukkueessa muun muassa olympialaisissa 1996, EM-kisoissa 2000 ja MM-kisoissa 2002. MM-kilpailuissa hän pääsi kentälle yhdessä ottelussa 69. minuutilla vaihtopelaajana.